सामग्री: राजस्थानमध्ये अशोक गेहलोत सरकारमधील आमदारांची बैठक सुरू आहे. या बैठकीपूर्वी काँग्रेसचे प्रवक्ते रणदीप सिंग सुरजेवाला यांनी सचिन पायलट यांच्यावर नाव न घेता निशाणा साधला आहे. 

वैयक्तिक स्पर्धेमुळे लोकनियुक्त सरकारला अस्थिर करणं योग्य गोष्ट नाहीये, असं त्यांनी म्हटलं.

ते म्हणाले, "वैयक्तिक स्पर्धा असू शकते, पण त्यापेक्षाही राजस्थानच्या लोकांच्या कल्याण महत्त्वाचं आहे. मी सगळे आमदार, मुख्यमंत्री आणि उपमुख्यमंत्र्यांना विनंती करतो की त्यांनी या बैठकीत सहभागी व्हावं. आम्ही सगळे सगळ्याच गोष्टींवर एकत्र आहोत. कधीकधी वैचारिक मतभेद होऊ शकतात. पण, त्यामुळे निवडून आलेल्या सरकारला अस्थिर करणं आणि भाजपला घोडेबाजारासाठी मदत करणं योग्य नाही. काही समस्या असेल तर सगळ्यांनी एकत्र येऊन चर्चा करावी. आम्ही प्रत्येक समस्येवर तोडगा काढण्यासाठी मोकळ्या मनानं तयार आहोत."

सुरजेवाला यांनी पुढे म्हटलं, "सचिन आमच्या कुटुंबातले सदस्य आहेत. घरातील सदस्य असमाधानी असेल, तर तसं तो घरच्यांना सांगतो आणि मग समस्येवर तोडगा काढला जातो. आम्ही त्यांची प्रत्येक गोष्ट ऐकायला तयार आहोत."

दरम्यान सचिन पायलट आता भाजपमध्ये आहेत, असं वक्तव्य काँग्रेसचे सरचिटणीस पी. एल. पुनिया यांनी केलं होतं. पण आपल्या बोलण्यात गल्लत झाली असं त्यांनी म्हटलंय 

पुनिया छत्तीसगड काँग्रेसचे प्रभारी आहेत. 

आपल्याला ज्योतिरादित्य शिंदे यांच्याबाबत प्रश्न विचारला होता, पण त्यावर उत्तर देताना चुकून आपल्या तोंडून सचिन पायलट यांचं नाव आलं, असं स्पष्टिकरण पुनिया यांनी दिलं आहे.      

दरम्यान काँग्रेसनं त्यांच्या सर्व आमदारांना जयपूरस्थित मुख्यमंत्री निवासमध्ये एका बैठकीला हजर राहण्यासाठी व्हीप जारी केला आहे.  

सोमवारी सकाळी सर्व आमदारांची बैठक सोमवारी मुख्यमंत्री अशोक गेहलोत यांच्या निवासस्थानी होत आहे. या बैठकीला उपस्थित राहणं काँग्रेसच्या सर्व आमदारांना अनिवार्य आहे. 

पीटीआय वृत्तसंस्थेने दिलेल्या बातमीनुसार, सचिन पायलट या बैठकीत सहभागी होणार नाहीत. "मला काँग्रेसच्या 30 आमदारांचा पाठिंबा आहे आणि अशोक गेहलोत यांचं सरकार अल्पमतात आहे," असं त्यांनी आधीच स्पष्ट केलं आहे.  

पायलट यांच्याबरोबर असणाऱ्या आमदारांच्या मते विधानसभेचं अधिवेशन सुरू नसताना व्हिप जारी करणं चुकीचं आहे. मुख्यमंत्र्यांच्या घरी होणाऱ्या बैठकीसाठी व्हिप कसा काय जारी केला जाऊ शकतो?

काँग्रेसचे राजस्थान प्रभारी...\nमागील सामग्री खालीलप्रमाणे सारांशित केली जाऊ शकते:
राजस्थानमधील राजकीय नाट्य शिगेला पोहोचले आहे. राजस्थानचे उपमुख्यमंत्री सचिन पायलट यांच्या निर्णयाकडे सर्वांचे लक्ष लागले आहे. सचिन पायलट हे भाजपमध्ये जातील की काँग्रेसमध्येच राहतील अशी चर्चा सर्वत्र सुरू आहे.